CELEX: 32005D0764
Language: sk
Date: 2005-10-28 00:00:00
Title: 2005/764/ES: Rozhodnutie Komisie z 28. októbra 2005, ktorým sa mení a dopĺňa rozhodnutie 93/52/EHS, pokiaľ ide o vyhlásenie, že provincia Grosseto v talianskom regióne Toskánsko je bez výskytu brucelózy (B. melitensis), a rozhodnutie 2003/467/ES, pokiaľ ide o vyhlásenie, že Francúzsko je bez výskytu brucelózy hovädzieho dobytka [oznámené pod číslom K(2005) 4187]   (Text s významom pre EHP)

29.10.2005   
            
            
               SK
            
            
               Úradný vestník Európskej únie
            
            
               L 288/56
            
         ROZHODNUTIE KOMISIE
   z 28. októbra 2005,
   ktorým sa mení a dopĺňa rozhodnutie 93/52/EHS, pokiaľ ide o vyhlásenie, že provincia Grosseto v talianskom regióne Toskánsko je bez výskytu brucelózy (B. melitensis), a rozhodnutie 2003/467/ES, pokiaľ ide o vyhlásenie, že Francúzsko je bez výskytu brucelózy hovädzieho dobytka
   [oznámené pod číslom K(2005) 4187]
   (Text s významom pre EHP)
   (2005/764/ES)
   KOMISIA EURÓPSKYCH SPOLOČENSTIEV,
   so zreteľom na Zmluvu o založení Európskeho spoločenstva,
   so zreteľom na smernicu Rady 64/432/EHS z 26. júna 1964 o zdravotných problémoch zvierat ovplyvňujúcich obchod s hovädzím dobytkom a ošípanými vo vnútri Spoločenstva (1), a najmä na jej prílohu A kapitolu II bod 7,
   so zreteľom na smernicu Rady 91/68/EHS z 28. januára 1991 o veterinárnych podmienkach upravujúcich obchod s ovcami a s kozami vo vnútri Spoločenstva (2), a najmä na jej prílohu A kapitolu 1 oddiel II,
   keďže:
   
               (1)
            
            
               V rozhodnutí Komisie 93/52/EHS z 21. decembra 1992, ktorým sa zaznamenáva dosiahnutie súladu niektorých členských štátov alebo oblastí s požiadavkami vzťahujúcimi sa na brucelózu (B. melitensis) a priznáva sa im štatút úradne uznaného členského štátu alebo oblasti bez výskytu tejto choroby (3), sa uvádza zoznam oblastí členských štátov, ktoré sú úradne uznané ako oblasti bez výskytu brucelózy (B. melitensis) v súlade so smernicou 91/68/EHS.
            
         
               (2)
            
            
               V provincii Grosseto v talianskom regióne Toskánsko je najmenej 99,8 % hospodárstiev chovajúcich ovce a kozy úradne uznaných za hospodárstva bez výskytu brucelózy. Okrem toho sa táto provincia zaviazala splniť niektoré ďalšie podmienky ustanovené v smernici 91/68/EHS týkajúce sa náhodných kontrol vykonávaných po uznaní príslušnej provincie za oblasť bez výskytu brucelózy.
            
         
               (3)
            
            
               Provincia Grosseto v talianskom regióne Toskánsko by sa preto mala úradne uznať za oblasť bez výskytu brucelózy (B. melitensis), pokiaľ ide o hospodárstva chovajúce ovce a kozy.
            
         
               (4)
            
            
               Zoznamy oblastí členských štátov, ktoré sú vyhlásené za oblasti bez výskytu bovinnej tuberkulózy, brucelózy a enzootickej bovinnej leukózy, sú uvedené v rozhodnutí Komisie 2003/467/ES z 23. júna 2003 ustanovujúcom úradný status stád hovädzieho dobytka bez výskytu tuberkulózy, brucelózy a enzootickej bovinnej leukózy v niektorých členských štátoch a regiónoch členských štátov (4).
            
         
               (5)
            
            
               Na základe posúdenia dokumentácie zo strany Komisie, ktorú Francúzsko predložilo na preukázanie súladu s príslušnými opatreniami ustanovenými v smernici 64/432/EHS, pokiaľ ide o nezistenie výskytu brucelózy hovädzieho dobytka, celý členský štát by sa mal oficiálne vyhlásiť za územie bez výskytu brucelózy hovädzieho dobytka.
            
         
               (6)
            
            
               Rozhodnutia 93/52/EHS a 2003/467/ES by sa preto mali zodpovedajúcim spôsobom zmeniť a doplniť.
            
         
               (7)
            
            
               Opatrenia ustanovené v tomto rozhodnutí sú v súlade so stanoviskom Stáleho výboru pre potravinový reťazec a zdravie zvierat,
            
         PRIJALA TOTO ROZHODNUTIE:
   Článok 1
   Príloha II k rozhodnutiu 93/52/EHS sa mení a dopĺňa v súlade s prílohou I k tomuto rozhodnutiu.
   Článok 2
   Príloha II k rozhodnutiu 2003/467/ES sa mení a dopĺňa v súlade s prílohou II k tomuto rozhodnutiu.
   Článok 3
   Toto rozhodnutie je určené členským štátom.
   
      V Bruseli 28. októbra 2005
      
         
            Za Komisiu
         
         Markos KYPRIANOU
         
            člen Komisie
         
      
   
   
      (1)  Ú. v. ES 121, 29.7.1964, s. 1977/64. Smernica naposledy zmenená a doplnená nariadením (ES) č. 2/2004 (Ú. v. EÚ L 5, 9.1.2004, s. 8).
   
      (2)  Ú. v. ES L 46, 19.2.1991, s. 19. Smernica naposledy zmenená a doplnená rozhodnutím Komisie 2004/554/ES (Ú. v. EÚ L 248, 22.7.2004, s. 1).
   
      (3)  Ú. v. ES L 13, 21.1.1993, s. 14. Rozhodnutie naposledy zmenené a doplnené rozhodnutím 2005/604/ES (Ú. v. EÚ L 206, 9.8.2005, s. 12).
   
      (4)  Ú. v. EÚ L 156, 25.6.2003, s. 74. Rozhodnutie naposledy zmenené a doplnené rozhodnutím 2005/604/ES.
   
      PRÍLOHA I
      Príloha II k rozhodnutiu 93/52/EHS sa nahrádza takto:
      
         
            „PRÍLOHA II
            Vo Francúzsku:
            
                         
                     
                     
                        departementy:
                        Ain, Aisne, Allier, Ardèche, Ardennes, Aube, Aveyron, Cantal, Charente, Charente Maritime, Cher, Corrèze, Côte-d’Or, Côtes-d’Armor, Creuse, Deux-Sèvres, Dordogne, Doubs, Essonne, Eure, Eure-et-Loir, Finistère, Gers, Gironde, Hauts-de-Seine, Haute-Loire, Haute-Vienne, Ille-et-Vilaine, Indre, Indre-et-Loire, Jura, Loir-et-Cher, Loire, Loire-Atlantique, Loiret, Lot-et-Garonne, Lot, Lozère, Maine-et-Loire, Manche, Marne, Mayenne, Morbihan, Nièvre, Nord, Oise, Orne, Pas-de-Calais, Puy-de-Dôme, Rhône, Haute-Saône, Saône-et-Loire, Sarthe, Seine-Maritime, Seine-Saint-Denis, Territoire-de-Belfort, Val-de-Marne, Val-d’Oise, Vendée, Vienne, Yonne, Yvelines, Ville de Paris, Vosges.
                     
                  V Taliansku:
            
                        —
                     
                     
                        oblasť Lazio: provincie Rieti, Viterbo.
                     
                  
                        —
                     
                     
                        oblasť Lombardia: provincie Bergamo, Brescia, Como, Cremona, Lecco, Lodi, Mantova, Milano, Pavia, Sondrio, Varese.
                     
                  
                        —
                     
                     
                        oblasť Marche: provincie Ancona, Ascoli Piceno, Macerata, Pesaro, Urbino.
                     
                  
                        —
                     
                     
                        oblasť Piemonte: provincie Alessandria, Asti, Biella, Cuneo, Novara, Torino, Verbania, Vercelli.
                     
                  
                        —
                     
                     
                        oblasť Sardínia: provincie Cagliari, Nuoro, Oristano, Sassari.
                     
                  
                        —
                     
                     
                        oblasť Trentino-Alto Adige: provincie Bolzano, Trento.
                     
                  
                        —
                     
                     
                        oblasť Toskánsko: provincie Arezzo, Firenze, Grosseto, Livorno, Lucca, Massa-Carrara, Pisa, Pistoia, Prato, Siena.
                     
                  
                        —
                     
                     
                        oblasť Umbria: provincie Perugia, Terni.
                     
                  V Portugalsku:
            
                         
                     
                     
                        autonómna oblasť Azory.
                     
                  V Španielsku:
            
                         
                     
                     
                        autonómna oblasť Kanárske ostrovy: provincie Santa Cruz de Tenerife a Las Palmas.“
                     
                  
      
   
   
      PRÍLOHA II
      V prílohe II k rozhodnutiu 2003/467/ES sa kapitola 1 nahrádza takto:
      
         „KAPITOLA 1
         ČLENSKÉ ŠTÁTY ÚRADNE BEZ VÝSKYTU BRUCELÓZY
         
                     Kód ISO
                  
                  
                     Členský štát
                  
               
                     BE
                  
                  
                     Belgicko
                  
               
                     CZ
                  
                  
                     Česká republika
                  
               
                     DK
                  
                  
                     Dánsko
                  
               
                     DE
                  
                  
                     Nemecko
                  
               
                     FR
                  
                  
                     Francúzsko
                  
               
                     LU
                  
                  
                     Luxembursko
                  
               
                     NL
                  
                  
                     Holandsko
                  
               
                     AT
                  
                  
                     Rakúsko
                  
               
                     SK
                  
                  
                     Slovensko
                  
               
                     FI
                  
                  
                     Fínsko
                  
               
                     SE
                  
                  
                     Švédsko“